นายกรัฐมนตรี สั่งขยายห้องทำงานสื่อมวลชน เพราะห่วงสุขภาพ ส่วนการบังคับใช้ พ.ร.ก.ฉุกเฉิน ต้องรอนายกรัฐมนตรีชี้แจง
นายกรัฐมนตรี สั่งขยายห้องทำงานสื่อมวลชน เพราะห่วงสุขภาพ ส่วนการบังคับใช้ พ.ร.ก.ฉุกเฉิน ต้องรอนายกรัฐมนตรีชี้แจงนางนฤมล ภิญโญสินวัฒน์ โฆษกประจำสำนักนายกรัฐมนตรี  ดูห้องทำงานของสื่อมวลชน โดยนายกรัฐมนตรี ได้สั่งการให้ขยายห้องทำงานของสื่อมวลชนเพิ่มเติม โดยเตรียมที่จะใช้ห้องพักของคณะทำงานและคนติดตามของรัฐมนตรี ซึ่งอยู่บริเวณหน้าตึกบัญชาการ 2 เป็นห้องทำงานสื่อมวลชนชั่วคราวเพิ่มเติม และจะมีการขยายพื้นที่ใกล้เคียง หลังจากดูพื้นที่แล้ว จะดูและนำเรียนนายกรัฐมนตรีพิจารณาตามความเหมาะสม เพราะนายกรัฐมนตรี เป็นห่วงสวัสดิภาพของนักข่าวทุกคนส่วนการบังคับใช้พระราชกำหนดการบริหารราชการในสถานการณ์ฉุกเฉิน (พ.ร.ก.ฉุกเฉิน) ที่จะมีการประกาศรายละเอียดในวันพรุ่งนี้ ว่า จะชี้แจงให้ทราบอย่างเป็นทางการและจะสื่อสารให้ประชาชนได้ทราบอย่างชัดเจน ไม่ต้องกังวล ส่วนที่ประชาชนกักตุนซื้อสินค้า โฆษกประจำสำนักนายกรัฐมนตรี กล่าวว่า เมื่อวานนี้ที่ประชุม ครม.ได้มอบอำนาจให้กับนายกรัฐมนตรี ออกประกาศ พ.ร.ก.ฉุกเฉินได้ และนายกรัฐมนตรี ขอเวลาเตรียมการจัดโครงสร้าง ตลอดจนเตรียมพื้นที่ให้กับบุคคลและกระทรวงต่างๆ ที่จะเข้ามาทำงาน รวมถึงสื่อมวลชน เนื่องจากมีการรวมศูนย์แล้ว จำนวนคน จำนวนสื่อจะเพิ่มมากขึ้น ซึ่งวานนี้เป็นเพียงการอนุมัติหลักการของ ครม. ทันทีที่มีคำสั่งจะมีการแถลง ซึ่งรอนายกรัฐมนตรี มอบหมาย อาจเป็นนายวิษณุ เครืองาม รองนายกรัฐมนตรี จะเป็นผู้ชี้แจงโฆษกประสำนักนายกรัฐมนตรี กล่าวย้ำ ขอประชาชนอย่ากังวลกักตุนซื้อสินค้า เพราะวานนี้ไม่ได้เป็นการประกาศ พ.ร.ก. ฉุกเฉิน เป็นเพียงแค่แจ้งให้ทราบว่าการประชุม ครม.มีการอนุมัติหลักการ เห็นชอบให้นายกรัฐมนตรี มีอำนาจออก พ.ร.ก.ฉุกเฉินได้ ดังนั้นช่วงระหว่างนี้เป็นระยะเวลาของการเตรียมการ โครงสร้างการทำงาน ผู้ปฏิบัติงาน ให้พร้อมก่อนที่จะมีการประกาศปฏิบัติการใดๆ ตามมา จะประกาศให้เหมาะสมกับสถานการณ์ ดังนั้นไม่ต้องมีความกังวลใดๆ คาดว่า วันนี้จะชัดเจนในรายละเอียดและจะแจ้งให้ทราบในโอกาสต่อไป